open-index/open-wikipedia-markdown huggingface dataset:
Bayou

Ein **bayou** er eit lite vassområde med sakterennande eller stilleståande vatn. Han kan til dømes oppstå som ein meander som er blitt isolert frå hovudløpet til ei elv eller liknande. I mange bayouar kjem dei einaste straumane frå vind eller tidvatn. Det kan òg vera tala om ei mindre forgrening av ei elv der vatnet går vesentleg saktare enn hovudløpet. Mange bayouar huser skaldyr som krepsdyr og muslingar, til dømes Bayou Coquille i det sørlege Louisiana, som har namn etter coquille- muslingen.

## Ordsoge
 

Ordet «bayou» kjem truleg frå eit ord frå choctaw, *bayouk*, som betyr ‘lite vassfar’. Ordet blir typisk brukt i dei amerikanske sørstatane, ikkje minst i den delen av Louisiana som blir kalla Acadia, der uttrykket òg er knytt til cajun-kulturen. Den kreolske kulturen der blir òg ofte knytt til bayouomgrepet. Men uttrykket blir brukt frå Texas til Alabama.

Houston i Texas blir kalla «Bayou City», hovudsakleg på grunn av den lange Buffalo Bayou, som går gjennom byen. New Orleans har sin eigen bayou, Bayou St. John, og i området kring denne byen finst det mange bayouar.

## I kulturen

I populærkulturen, ikkje minst i grøssarfilmar, blir bayouar ofte knytt til noko mystisk, dystert eller spøkjelsesaktig. Fleire songar nemnar dei, som Roy Orbison sin «Blue Bayou», som kanskje er best kjend med Linda Ronstadt som artist. Creedence Clearwater Revival har songen «Born on the Bayou» på albumet *Bayou Country*, og den gamle Hank Williams-hitten «Jambalaya» heiter eigentleg «Jambalaya (On the Bayou)» og har ei linje i omkvedet som går «Son of a gun, we'll have big fun on the bayou». I filmen *[[Forrest Gump]]* har Forrest ein rekebåt, «Jenny», liggande i Bayou La Batre i Alabama.

## Kjende døme

* Bayou Bartholomew
* Bayou Corne
* Bayou La Batre
* Bayou Lafourche
* Bayou St. John
* Bayou Teche
* Big Bayou Canot
* Buffalo Bayou
* Cypress Bayou

## Kjelder

**Denne artikkelen bygger på «[[:da:Bayou|Bayou]]» frå ,  den 25. april 2023.*
Songen Bad Reputation av Thin Lizzy

**«Bad Reputation»** er ein song av det irske rockebandet Thin Lizzy. Songen vart gitt ut som B-sida til songen «Dancing in the Moonlight (It's Caught Me in Its Spotlight)», og vart seinare òg gitt ut på albumet *[[Bad Reputation av Thin Lizzy|Bad Reputation]]*.

## Andre versjonar
* Det amerikanske heavy metal-bandet Phantom Blue spelte inn «Bad Reputation» i 1993 på albumet *[[Built to Perform]]*.
* 24-7 Spyz spelte òg inn songen på albumet deira *[[Face the Day]]* (2006).

Foo Fighters spelte inn songen og gav han ut på coveralbumet *[[Medium Rare av Foo Fighters|Medium Rare]]* (2011).

I 2015 spelte det engelske speed metal-bandet Raven «Bad Reputation» på coveralbumet *Party Killers*. Dette albumet vart berre gjort tilgjengeleg for folk som støtta eit førehandssal av Ravena-albumet *[[ExtermiNation]]*, som kom ut i april 2015.

## I populærkulturen
Ein coverversjon av songen er ein spelebar song i musikkvideospelet *[[Guitar Hero II]]* frå 2006, og Thin Lizzy-versjonen var med på soundtracket til dokumentarfilmen *[[Dogtown and Z-Boys]]* frå 2001.

I videospelet *[[videospelet Sleeping Dogs|Sleeping Dogs]]* frå 2012 vart han omtalte på radiostasjonen Sagittarius FM i spelet.

## Kjelder

**Denne artikkelen bygger på «[[:en:Bad Reputation (Thin Lizzy song)|Bad Reputation (Thin Lizzy song)]]» frå ,  den 24. april 2023.* 
*** oppgav desse kjeldene:* &nbsp;
Dancing in the Moonlight (It's Caught Me in Its Spotlight)

**«Dancing in the Moonlight (It's Caught Me in Its Spotlight)»** er ein song av det irske rockebandet Thin Lizzy. Han kom ut i 1977 på albumet *[[Bad Reputation av Thin Lizzy|Bad Reputation]]* og vart òg gitt ut som singel nokre månader før albumet. Songen nådde 14. plassenpå UK Singles Chart i september 1977. Han må ikkje forvekslast med ein song med liknande namn, «Dancing in the Moonlight», spelt inn av mellom anna King Harvest og Toploader.

Songen byggjer på det innleiande bassriffet spelt av Phil Lynott, og legg til den vokale melodilinja sunge av Lynott som kontrasterer og synergiserer med det melodiske kontrapunktet til saksofonen spelt av Supertramp-medlemmen John Helliwell.

## Andre versjonar
The Smashing Pumpkins spelte songen på ulike konsertar, og gjorde den opphavleg livlege, overlagde melodien om til ein langsam akustisk låt; han vart spelt inn som B-side til singelen «Disarm». Den britiske indiepop-songaren og låtskrivaren Diana Vickers spelte inn songen som den første av fleire coverlåtar brukt under marknadsføringa før utgivinga av det andre studioalbuma hennar.

I 2012 gav det engelske indierockbandet Alt-J ut ein mash up av «Dancing in the Moonlight» til samlealbumet *The Saturday Sessions from The Dermot O'Leary Show*. Seinare vart han spelt i Spotify Studios NYC og gitt ut som ein del av deira Spotify Singles-prosjekt i 2017.

I 2017 gav den britiske songaren Josh Dally ut ein omarbeidd, akustisk balladeversjon av songen.

## I reklamefilmar
I 2005 vart denne songen brukt som ein del av ein reklamekampanje for å lansera Magners Irish Cider i Storbritannia.

I 2021 vart denne songen brukt i ein reklame for Specsavers høyreapparat i Storbritannia.

## Kjelder

**Denne artikkelen bygger på «[[:en:Dancing in the Moonlight (It&#39;s Caught Me in Its Spotlight)|Dancing in the Moonlight (It&#39;s Caught Me in Its Spotlight)]]» frå ,  den 24. april 2023.* 
*** oppgav desse kjeldene:* &nbsp;
Generalavtalen om toll og handel

**Generalavtalen om toll og handel** (**GATT**: **General Agreement on Tariffs and Trade**) var ein multilateral juridisk avtale mellom fleire land, med overordna føremål om å fremja den internasjonale handelen ved å redusera eller fjerna hinder ved handel som toll- og handelskvoter.

## Historie
Avtalen vart fyrste gong drøfta under ein konferanse om handel og sysselsetjing i regi av SN, og var eit fåfengt forsøk på å skipa Internasjonal Trade Organization (ITO). GATT-avtalen vart skriven under av 23 statar i Genève den 30. oktober 1947, og tredde i kraft den 1. januar 1948. Han vart verande i kraft, inntil 123 statar skreiv under dei såkalla Uruguay-runde-avtalane i Marrakech den 14. april 1994. Som ein del av denne avtalen vart GATT avløyst av etterfylgjaren World Trade Organisasjon (WTO) den 1. januar 1995. Den opphavlege GATT-teksten (GATT 1947) er likefullt i kraft under WTO, med atterhald for endringane i GATT i 1994.

I alt var det ni GATT-rundar med forhandlingar om å gjennomføra monalege tollreduksjonar.

GATT, og etterfylgjaren WTO, har suksessfullt redusert tollsatsane. Det gjennomsnittlege nivået for tollsatsar i dei store GATT-landa var ikring 22 % i 1947, medan berre 5 % etter Uruguay-runden i 1999. Ein del av desse toll-endringane har førekome etter innsatsen i regi av GATT og seinare WTO.

## Kjelder

**Denne artikkelen bygger på «[[:da:GATT|GATT]]» frå ,  den 25. april 2023.*  

## Bakgrunnsstoff
* 
* Trade Talks Episode 9: Happy 70th GATTiversary – The Origins of Multilateral Trade
* GATT Digital Library 1947–1994 at Stanford University
* The WTO and Global Trade at PBS
* BBCnews World/Europe country profile
* GATT-tekst 1947
* GATT-tekst 1994
Do Anything You Want To

«**Do Anything You Want To**» er ein song av det irske hardrockbandet Thin Lizzy. Han var den andre singelen som vart gitt ut frå albumet *[[Black Rose: A Rock Legend]]* frå 1979. Han vart spelt inn i Pathe Marconi EMI Studios i Paris i Frankrike.

## Komposisjon
Sangen opnar med ein trommebeat i afrikansk stil av Brian Downey – som gir plass til ein dobbeltgitarmelodi som er karakteristisk for harmonikken til Thin Lizzy. Teksten bruker rim og allitterasjon, som i dei tre første linjene som inneheld orda: «investigate», «insinuate», «intimidate», «complicate», «wait», «hesitate», «state», «fate» og «awaits.» Songen blir tona ut med vokalist Phil Lynott som imiterer Elvis Presley. Gitaristen Scott Gorham indikerte: «Eg trur han berre ville bruka den amerikanske aksenten sin der.»

## Salsliste og video
Singelen nådde 14. plassen på dei britiske hitlistene og heldt seg på listene i ni veker. Han nådde 25. plassen i Irland og låg på hitlista i to veker. Ein tilhøyrande video vart filma i Molineir Studios, regissert av David Mallet. Mallet sa at videoen kosta 12-15&nbsp;000 pund å filma og la til: «Dei fleste opptaka eg gjorde med Lizzy på den tida varte berre ein dag - kanskje åtte eller ti timar med opptak.» Videoen var det første forsøket til bandet på ein kortfilm i staden for ein enkel video av ein bandopptreden. Videoen inneheldt Hot Gossip-dansarane Perri Lister, Dominique Wood og Carole Fletcher.

«Just the Two of Us» var B-sida til singelen og er ein Lynott/Gorham-komposisjon som ikkje vart inkludert på *Black Rose*-albumet. Han var berre tilgjengeleg som ein del av singelen fram til utgivinga av *[[Vagabonds Kings Warriors Angels]]*.

## Seinare utgivingar
Låten har vore med på fleire Thin Lizzy-samlealbum, m.a.: *[[The Adventures of Thin Lizzy]]* gitt ut i 1981, ** gitt ut i 1991, og *[[Wild One: The Very Best of Thin Lizzy]]* gitt ut i 1996. Den vart seinare inkludert på boksen *[[Vagabonds, Kings, Warriors, Angels]]* i 2002, og dessutan *[[Greatest Hits av Thin Lizzy|Greatest Hits]]* og *[[The Definitive Collection av Thin Lizzy|Definitive Collection]]*.

## Medverkande
*Phil Lynott – bassgitar, solovokal
*Scott Gorham – sologitar
*Gary Moore – sologitar
*Brian Downey – trommer

## Kjelder

**Denne artikkelen bygger på «[[:en:Do Anything You Want To|Do Anything You Want To]]» frå ,  den 25. april 2023.* 
*** oppgav desse kjeldene:* &nbsp;
Waiting for an Alibi

«**Waiting for an Alibi**» er ein song av det irske rockebandet Thin Lizzy, og den første singelen frå albumet deira, *[[Black Rose: A Rock Legend]]*, i 1979. *Black Rose* var det einaste Thin Lizzy-albumet som vart spelt inn medan Gary Moore var medlem av bandet, og han forlét bandet kort tid etter. 

Songen vart gitt ut som singel og nådde 9. plassen på UK Singles Chart og sjetteplassen i Irland, og det vart filma ein tilhøyrande musikkvideo . Bandet promoterte singelen med ein opptreden på *[[The Kenny Everett Video Show]]*,

Ein utvida versjon av dette sporet finst på samleplata *[[The Adventures of Thin Lizzy]]* gitt ut i 1981, ** gitt ut på CD i 1991, og dessutan *[[Wild One: The Very Best of Thin Lizzy]]*, gitt ut i 1996. Han finst òg på samlealbumet *Lizzy Killers* (1981) og *Soldier of Fortune* (1987). Denne versjonen varer 4:08 og har eit tredje vers og refreng som ikkje er med på singelen.

## Historikk
Før utgivinga vart låten omarbeidd frå den opphavlege innspelinga. Ein demo av songen vart spelt inn tidleg i 1978 med Brian Robertson på sologitar saman med Scott Gorham (dette var før Gary Moore kom tilbake til bandet). Songen vart òg spelt på den store konserten til Thin Lizzy i Sydney Harbour i slutten av 1978, der versjonen som vart framført kan skildra lyrisk som ei kryssing mellom den opphavlege demoen og den endelege versjonen som vart gitt ut året etter.

Då Moore forlét Thin Lizzy i juli 1979 vart Midge Ure henta inn for å hjelpa til med å fullføra ein turné i USA, og vart den første i ei rekkje gitaristar som framførte songen med bandet. Han vart etterfølgd av Dave Flett, Snowy White og John Sykes før Thin Lizzy vart splitta i 1983. I seinare inkarnasjonar av bandet spelte òg Vivian Campbell, Richard Fortus og Damon Johnson Moore sitt parti.

## Medverkande
*Phil Lynott – bassgitar, solovokal
*Scott Gorham – sologitar
*Gary Moore – sologitar
*Brian Downey – trommer

## Kjelder

**Denne artikkelen bygger på «[[:en:Waiting for an Alibi|Waiting for an Alibi]]» frå ,  den 25. april 2023.* 
*** oppgav desse kjeldene:* &nbsp;
Jimmy Bain

**James Stewart Bain** () var ein skotsk musikar, mest kjend som bassist i Rainbow og Dio. Han har òg arbeidd med Kate Bush og Thin Lizzy-frontmannen Phil Lynott, og var medlåtskrivar med Lynott på soloalbuma hans. 

## Diskografi
### Med Rainbow
* *[[Rising av Rainbow|Rising]]* (1976)
* *[[On Stage av Rainbow|On Stage]]* (1977)
* *[[Live in Germany av Rainbow|Live in Germany]]* (1990, spelt inn september 1976)

### Med Mike Montgomery
* *Solo* (1976)

### Med David Kubinec
* *Some Things Never Change* (1978)

### Med Thin Lizzy
* *[[Black Rose: A Rock Legend]]* (1979)

### Med Phil Lynott
**[[Solo in Soho]]* (1980)
**[[The Philip Lynott Album]]* (1982)

### Med Kate Bush
**[[The Dreaming]]* (1982)

### Med Wild Horses
* *[[Wild Horses av Wild Horses|Wild Horses]]* (1980)
* *[[Stand Your Ground av Wild Horses|Stand Your Ground]]* (1981)

### Med Gary Moore
* *[[Dirty Fingers]]* (1983)

### Med Dio
* *[[Holy Diver]]* (1983)
* *[[The Last in Line]]* (1984)
* *[[Sacred Heart av Dio|Sacred Heart]]* (1985)
* *[[Intermission av Dio|Intermission]]* (1986)
* *[[Dream Evil av Dio|Dream Evil]]* (1987)
* *[[Magica av Dio|Magica]]* (2000)
* *[[Killing the Dragon]]* (2002)

### Med World War III
* *World War III* (1991)

### Med 3 Legged Dogg
* *Frozen Summer* (2006)

### Med Last in Line
* *[[Heavy Crown av Last in Line|Heavy Crown]]* (2016)

## Kjelder

**Denne artikkelen bygger på «[[:en:Jimmy Bain|Jimmy Bain]]» frå ,  den 25. april 2023.* 
*** oppgav desse kjeldene:* &nbsp;
Verdsmeisterskapen i orientering 2006

**Verdsmeisterskapen i orientering 2006**, den 23. i sitt slag, vart avvikla ved Aarhus i Danmark dagane frå 29. juli til 5. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 40 land. Det var andre gongen orienterings-VM fann stad i Danmark.

Sveits sanka seks medaljar, høvesvis to gull, tre sølv og ein bronse. Finland tok to gull- og like mange sølvmedaljar. Dei norske deltakarane vann ein gullmedalje, ved Holger Hott Johansen, og to sølvmedaljar. 

## Menn
### Klassisk-distanse





### Mellomdistanse





### Kort-distanse





### Stafett





## Kvinner
### Klassisk-distanse





### Mellomdistanse





### Kort-distanse





### Stafett





## Kjelder

**Denne artikkelen bygger på «[[:de:Orientierungslauf-Weltmeisterschaften 2006|Orientierungslauf-Weltmeisterschaften 2006]]» frå ,  den 26. april 2023.*
Ulla Pirttijärvi-Länsman

**Ulla Pirttijärvi-Länsman** () er ein samisk joikar frå Angeli (nordsamisk *Áŋŋel*), i Finland. Ho byrja karrieren sin med gruppa Angelin Tytöt, men forlet kort tid etter for å ha ein solokarriere. Ho framfører tradisjonell joik akkompagnert av vestlege arrangement på moderne instrument.

## Liv og virke
Ulla Pirttijärvi voks opp med joik og annan song. Som ungt barn høyrde ho på mora og onkelen som song soger til henne, og ho song i lag med dei; då ho var ti kunne ho synga åleine. Ho byrja opptre offentleg med ei gruppe jenter som kalla seg Angelin Tytöt.

Pirttijärvi er svært engasjert i å frema samisk kultur og samisk sjølvstyre. I 1996 skreiv ho musikkboka *Hoŋkoŋ dohkká*, som vann ein kulturpris frå Nordisk sameråd, og skreiv og produserte eit tilhøyrande album med songar retta mot barn for å læra dei samisk språk og tradisjon.

Pirttijärvi bur i Utsjoki med dottera Hilda og sonen Nilla-Ande. I 2014  skipa Ulla og dottera Hildá Länsman musikkgruppa Solju, og i 2015 deltok dei i *Uuden Musiikin Kilpailu* i Finland med songen «Hold Your Colours».

## Prisar og utmerkingar
I 2007 blei Pirttijärvi-Länsman gjeven Áillohaš musikkpris, ein samisk musikkpris tildelt av Kautokeino kommune og Kautokeino sameforening for å æra viktig innsats vinnaren har gjort for samisk musikk.

## Album

* *Hoŋkoŋ dohkká* (1996)
* *Ruošša eanan* (1998)
* *Máttaráhku askái* (2002)
* *Áibbašeabmi* (2008)
* *Ulda* (2012)
* *Roijk* (2016)
* *Ođđa áigodat* (2018)
* *Vulleš Heaika* (2019) (single)
* *Áššu* (2019)

## Kjelder

**Denne artikkelen bygger på «[[:en:Ulla Pirttijärvi-Länsman|Ulla Pirttijärvi-Länsman]]» frå ,  den 26. april 2023.*
Topeka

**Topeka** er hovudstad i delstaten Kansas i USA og har i kring 126&nbsp;500 ibuarar. Byen, som ligg nordaust i delstaten ved Kansas-elva og 98&nbsp;km vest om Kansas City, er eit administrasjons- og handelssenter. Topeka er fylkessete i Shawnee County. Meir enn 76 prosent av befolkninga er kvit og nær 12 prosent er afroamerikansk.

Delstaten Kansas sysselset om lag kvar femte arbeidstakar. Over 22 prosent er tilsett i undervisings-, helse- og sosialtenestene, og kringom 10 prosent i offentleg administrasjon. Kring ein tidel av dei yrkesaktive arbeider med detaljhandel og like mange er sysselsett i framstilling av industrivarer. Mange arbeider innom transport og finans-næringane.

Delstatsforsamlinga, som vart bygt i tida 1866-1903, har same form som Capitol-bygningen i Washington, D.C.

## Namn
«Topeka» er eit kansa-osage-ord som tyders ‘stad der me grev opp poteter’, eller ‘ein god stad å grava opp poteter’.

Som stadnamn er «Topeka» fyrst dokumentert i 1826 som kansanamnet på elva som no vert kalla Kansas River. Grunnleggjarane av Topeka valde namnet i 1855 fordi det var nytt, av urfolksopphav og klang godt. Joseph James eller Jojim, ein lokal mann av delvis kansaopphav, har fått æra for å ha føreslått namnet.

## Soge

Topeka låg på ein stad der vogntog som drog vest frå Independence i Missouri, i ei rute kjend som Oregon Trail, kunne kryssa Kansaselva med ei ferje på 1840- og 1850-talet. Trafikken auka på 1850-talet då ein ny militærveg mellom Fort Leavenworth og Fort Riley vart lagt gjennom staden.

Topeka vart grunnlagt i 1854 av slaverimotstandarar frå Lawrence i Kansas.  To år seinare vart byen hovudstad i Kansas-territoriet, og frå 1861 hovudstad i den nyoppretta delstaten Kansas. 
Byen var ein bastion for slaverimotstandarane i Kansas-territoriet, som hadde fleire konflikt mellom abolisjonistar og nybyggjarar som støtta slaveriet, og som hadde makta i den dåverande hovudstaden Lecompton. Då sørlege styrkar marsjerte mot Topeka i 1856, blei det skipa ein milits og reist barrikadar på Quincy Street. Desse blei patruljerte av militsen til minst september 1856, då omleiringa av byen enda.

Atchison, Topeka and Santa Fe Railway opna i 1859, og gjennom fleire tiår var  Topeka sentral i bygginga av jarnbaner. Det kom også dampbåtar til Topeka med kjøt, mjøl og tømmer som drog tilbake austover med poteter, mais og kveite.

I 1966 vart byen råka av ein kraftig tornado som øydela fleire historiske bygningar. Då den militære flybasen Forbes vart lagt ned i 1974, sokk folketalet med over 10&nbsp;000.

## Merknadar

## Kjelder

**Delar av denne artikkelen bygger på «[[:en:Topeka, Kansas|Topeka, Kansas]]» frå ,  den 27. april 2023.*  

## Bakgrunnsstoff

*
Killer on the Loose

«**Killer on the Loose**» er ein song av det irske rockebandet Thin Lizzy som vart gjeven ut på singel i september 1980. Han var skriven av Phil Lynott, og er frå albumet deira *[[Chinatown av Thin Lizzy|Chinatown]]* frå 1980. Songen vart ein hit og nådde tiandeplassen på UK Singles Chart, og femteplassen på Irish Singles Chart. 

## Kontrovers
Songen, der Lynott tok rolla som Jack the Ripper, vart svært kontroversiell. Singelen vart gitt ut midt under Yorkshire Ripper-morda, og mange medlemmer av den britiske offentlegheita, hovudsakleg kvinner, vart opprørte over teksten til songen og referansane til Ripper. Ein musikkvideo, der Lynott er kledd i ein trenchcoat i Ripper-stil omgitt av lettkledde kvinner, skapte endå meir kontrovers då han vart gitt ut i 1980.

## Medverkande
*Phil Lynott – bassgitar, vokal
*Scott Gorham – sologitar
*Snowy White – sologitar
*Darren Wharton – klaverinstrument
*Brian Downey – trommer

## Kjelder

**Denne artikkelen bygger på «[[:en:Killer on the Loose|Killer on the Loose]]» frå ,  den 26. april 2023.* 
*** oppgav desse kjeldene:* &nbsp;
Snowy White

**Terence Charles** «**Snowy**» **White** () er ein engelsk gitarist som er kjent for å ha spelt med Thin Lizzy (fast medlem frå 1980 til 1982) og med Pink Floyd (som ekstragitarist; han vart først invitert til å turnera med bandet gjennom Europa og USA i 1977, og under *[[The Wall]]*-konsertane i 1980), og meir nyleg for bandet til Roger Waters. Han er òg kjend for sololåten sin «Bird of Paradise» frå 1983, som vart ein topp 10-hit på UK Singles Chart.

## Diskografi
*1983 – *[[White Flames]]*
*1984 – *[[Snowy White av Snowy White|Snowy White]]*
*1987 – *[[That Certain Thing av Snowy White|That Certain Thing]]*
*1988 – *[[Change My Life]]* (som Snowy White's Blues Agency)
*1989 – *Open for Business* (som Snowy White's Blues Agency)
*1994 – *Highway to the Sun*
*1995 – *[[Arthur's Club-Geneve 1995]]* (med Mick Taylor)
*1996 – *No Faith Required* (som Snowy White & The White Flames)
*1998 – *Little Wing* (som Snowy White & The White Flames)
*1999 – *Melting* (som Snowy White & The White Flames)
*1999 – *Keep Out – We Are Toxic* (som Snowy White & The White Flames)
*2002 – *Restless* (som Snowy White & The White Flames)
*2005 – *[[The Way It Is av Snowy White|The Way It Is]]* (som Snowy White & The White Flames)
*2007 – *[[Live Flames]]* (som Snowy White & The White Flames)
*2009 – *In Our Time of Living* (som Snowy White Blues Project)
*2010 – *In Our Time... Live* (som Snowy White Blues Project)
*2011 – *Realistic* (som Snowy White & The White Flames)
*2012 – *After Paradise*
*2016 – *Released*
*2017 – *Reunited ...* (som Snowy White & The White Flames)
*2019 – *The Situation* (som Snowy White & The White Flames)
*2020 – *Something On Me* (som Snowy White & The White Flames)
*2022 – *Driving On The 44*

### Thin Lizzy
* 1980: *[[Chinatown av Thin Lizzy|Chinatown]]*
* 1981: *[[Renegade av Thin Lizzy|Renegade]]*
* 1983: *[[Life av Thin Lizzy|Life]]*

### Pink Floyd
* 1977: *[[Animals av Pink Floyd|Animals]]* (berre eit mellomspel på 8-spors lydband-utgåva)
* 2000: *[[Is There Anybody Out There? The Wall Live 1980-81]]*

#### Rick Wright
* 1978: *[[Wet Dream]]* av Rick Wright

#### Roger Waters
* 1990: *[[The Wall Concert in Berlin|The Wall Live in Berlin]]*
* 2000: *[[In the Flesh: Live]]*
* 2002: *[[Flickering Flame: The Solo Years Vol. 1]]*
* 2015: *[[Roger Waters: The Wall]]*

### Andre innspelingar med Snowy White
* 1974: *[[...Waiting on You]]* av Jonathan Kelly's Outside
* 1975: *[[New Worlds Fair]]* av Michael Moorcock and The Deep Fix, United Artists
* 1979: *[[In the Skies]]* av Peter Green
* 1980: *[[Solo in Soho]]* av Philip Lynott
* 1984: *One Man Mission* av Jim Capaldi
* 1993: *Rio Grande* av Eddy Mitchell (Polydor); sologitar på «Je me sens mieux quand je me sens mal» og «Te perdre»
* 1997: *Snow Blind* av Tom Newman and Friends (Snowy White på to spor, spelt inn 1983)
* 1997: *Looking for Somebody* Rattlesnake Guitar: The Music of Peter Green
* 2017: *Blue Notes* by Meek Mill

## Kjelder

**Denne artikkelen bygger på «[[:en:Snowy White|Snowy White]]» frå ,  den 26. april 2023.* 
*** oppgav desse kjeldene:* &nbsp;

## Bakgrunnsstoff
* Offisiell nettstad
Darren Wharton

**Darren Leigh Wharton** () er ein britisk klaverspelar, songar og låtskrivar. Han har fronta sitt eige band, Dare, sidan 1985, men vart først kjent som medlem av Thin Lizzy. Son hans, Paris, er òg musikar.

## Diskografi

### med Thin Lizzy
**[[Chinatown av Thin Lizzy|Chinatown]]* (1980)
**[[Renegade av Thin Lizzy|Renegade]]* (1981)
**[[Thunder and Lightning av Thin Lizzy|Thunder and Lightning]]* (1983)
**[[Life av Thin Lizzy|Life]]* Live (1983)
**[[One Night Only av Thin Lizzy|One Night Only]]* Live (2000)

### med Philip Lynott
**[[The Philip Lynott Album]]* (1982)

### med Dare
**Out of the Silence* (1988)
**Blood from Stone* (1991)
**Calm Before the Storm* (1998)
**Belief* (2001)
**Beneath the Shining Water* (2004)
**The Power of Nature: Live in Munich* (2005)
**Arc of the Dawn* (2009)
**Calm Before the Storm 2* (2012)
**Sacred Ground* (2016)
**Out of the Silence II* (2018)
**Road to Eden* (2022)

## Kjelder

**Denne artikkelen bygger på «[[:en:Darren Wharton|Darren Wharton]]» frå ,  den 26. april 2023.* 
*** oppgav desse kjeldene:* &nbsp;

## Bakgrunnsstoff
* Dare si offisielle nettside.
The Sun Goes Down av Thin Lizzy

«**The Sun Goes Down**» er ein song av det irske hardrockbandet Thin Lizzy, og den siste singelen dei gav ut før dei vart oppløyste i 1983. Songen kom ut på albumet deira det året, *[[Thunder and Lightning av Thin Lizzy|Thunder and Lightning]]*.

## Fjernsynsopptredenar
Den 26. januar 1983 vart songen framført live for første gong under ein konsert i Hitchin, som vart sendt samtidig på TV og radio for BBC-programmet «Sight and Sound in Concert». Dette showet markerte òg debuten til gitaristen John Sykes.. To dagar seinare framførte bandet songen på det britiske TV-musikkshowet *[[TV-serien The Tube|The Tube]]*, saman med «Cold Sweat» og «The Boys Are Back in Town».

## Singel
Songen vart skriven av Phil Lynott og Darren Wharton, og Lynott sa den gong: «Eg synest det er ein fin låt å gå ut med. Eg kan sjå for meg at han blir spelt på radio og har full tru på at han har stort hitlistepotensial.» Singelen kom inn på dei britiske hitlistene den 6. august 1983, og nådde 52. plassen.

Det var ingen offisiell musikkvideo for singelen då plateselskapet hadde bestemt at det var for dyrt. Bandet byrja arbeidet med å redigera videoklipp av liveopptredenar for å akkompagnera songen, men dette vart oppgitt då det vart klart at hitlisteplasseringa av singelen ikkje fortente innsatsen.

## Andre versjonar
Det tyske heavy metalbandet Sinne spelte «The Sun Goes Down» i 1998 på albumet deira *The Nature of Evil*. Seinare spelte dei òg b-sida til singelen, «Baby Please Don't Go», på albumet *Mask of Sanity* i 2007.

Songen vart spelt inn i 2009 av Jørn Lande (som Jorn) på albumet sitt *[[Spirit Black av Jorn|Spirit Black]]* og av Night Demon i 2022

## Medverkande
*Phil Lynott – bassgitar, solovokal
*Scott Gorham – sologitar
*John Sykes – sologitar
*Brian Downey – trommer
*Darren Wharton – klaverinstrument

## Kjelder

**Denne artikkelen bygger på «[[:en:The Sun Goes Down (Thin Lizzy song)|The Sun Goes Down (Thin Lizzy song)]]» frå ,  den 26. april 2023.* 
*** oppgav desse kjeldene:* &nbsp;
Cold Sweat av Thin Lizzy

**«Cold Sweat»** er ein song av det irske rockebandet Thin Lizzy, og det femte sporet på det siste studioalbumet deira, *[[Thunder and Lightning av Thin Lizzy|Thunder and Lightning]]*. Songen vart skriven av gitaristen John Sykes og Phil Lynott, og vart den største singelen frå albumet. Han nådde 27. plassen på den britiske singellista og 23. plassenen i Irland.

Songen er kjend for gitarsoloen til Sykes, som har ein tapping-spelestil som var i ferd med å bli populær då albumet vart gitt ut, men som på den tida òg vart brukt av artistar som Eddie Van Halen og Randy Rhoads.

## Innspeling og promotering
«Cold Sweat» vart spelt inn som ein av dei siste låtane på albumet *Thunder and Lightning*. Thin Lizzy hadde allereie skrive alt det andre materialet som var nødvendig, og då Sykes vart med i bandet, stod det berre att å spela inn songane. Han hugsa: «Fordi eg ikkje hadde bidrege med noko på dette stadiet, sleppte eg berre til med ei skisse av det som skulle bli 'Cold Sweat'; alt vart laga der og då i studio.»

Produsenten Chris Tsangarides var overraska over at songen vart vald som singel: «Han var litt tung, sjølv for dei.» Thin Lizzy vart beden om å framføra songen på det britiske TV-showet *[[Top of the Pops]]*, men vart vald bort etter at Lynott krangla med ein scenemanager.

Den 28. januar 1983 framførte bandet songen på det britiske TV-musikkshowet *[[TV-serien The Tube|The Tube]]*, saman med «The Sun Goes Down» og «The Boys Are Back in Town».

## Andre versjonar
* 1990: Sodom (*[[Better off Dead av Sodom|Better off Dead]]*)
* 1992: Re-Animator (*That Was Then This Is Now*)
* 1994: Helloween (*[[Perfect Gentleman av Helloween|Perfect Gentleman]]*)
* 2001: Adam West (*Hi-Balls Are Rolling!*)
* 2001: Dreadnaught (*One Piece Missing*)
* 2007: Jorn (*[[Unlocking the Past]]*)
* 2007: Dublin Death Patrol (*[[DDP 4 Life]]*)
* 2010: Kalmah (japansk bonusspor på *[[12 Gauge av Kalmah|12 Gauge]]*)
* 2010: The Sword (*[[Cold Sweat/Maiden, Mother & Crone]]*)
* 2013: Megadeth (*[[Super Collider av Megadeth|Super Collider]]*)

## Medverkande
*Phil Lynott – bassgitar, solovokal
*Scott Gorham – sologitar
*John Sykes – sologitar
*Brian Downey – trommer
*Darren Wharton – klaverinstrument

## Kjelder

**Denne artikkelen bygger på «[[:en:Cold Sweat av Thin Lizzy|Cold Sweat av Thin Lizzy]]» frå ,  den 26. april 2023.* 
*** oppgav desse kjeldene:*
Hamnespy

**Hamnespy** *(Didemnum vexillum)*, og kalla **japansk sjøpung**, er ein art sjøpung som naturleg høyrer heime i Japan. Arten har spreidd seg til europeiske farvatn. Han  vart første gong påvist i Noreg i 2020 i Engøysundet i Stavanger.
Etter det har arten spreidd seg nordover langs Vestlandskysten. Vinteren 2023 vart han påvist så langt nord som i Måløy.

Koloniar av hamnespy, som spreier seg raskt, kveler alt liv på havbotnrn. Difor vert arten karakterisert som ein framand art med høg risiko i Noreg. Spreiinga skjer ved larvar, eller at små bitar av kolonien dett av og lager nye i nærleiken. 

Arten kan etablere seg på kunstige overflater som bryggjer, blåser, fortøyingar og båtskrog. At han kan spreie seg på båtar, gjer det vanskeleg å stogge spreiinga.

Arten gyt i tidsromet april-desember, helst når det er 11–14 grader i vatnet

Hausten 2023 vart det sett i gong forsøk med å drepe hamnespy med brent kalk.
## Kjelder
;Fotnotar

## Bakgrunnsstoff
*
John Sykes

**John James Sykes** () var ein engelsk gitarist, mest kjend som medlem av Whitesnake, Thin Lizzy og Tygers of Pan Tang. Han har òg fronta hardrockgruppa Blue Murder og gitt ut fleire soloalbum.

Etter ein periode i heavy metal-bandet Tygers of Pan Tang på byrjinga av 1980-talet, vart Sykes med i den irske hardrockgruppa Thin Lizzy på deira album *[[Thunder and Lightning av Thin Lizzy|Thunder and Lightning]]* frå 1983. Han vart deretter med i Whitesnake, som han spelte inn det multi-platina-seljande albumet med same namn i 1987. Sykes vart likevel sparka frå bandet før plateutgivinga under bitre omstende, noko som førte til at han danna si eiga gruppe, Blue Murder. Etter to album og ei liveplate starta han ein solokarriere. Resten av 1990-talet og byrjinga av 2000-talet delte Sykes tida si mellom solokarrieren og eit reformert Thin Lizzy, som han fronta fram til 2009, då han forlét bandet for å fokusera på solokarrieren.

Påverka av folk som Jimmy Page, Ritchie Blackmore og Gary Moore, er Sykes kjent for den særeigne spelestilen sin, karakterisert av hans raske alternative plektering, bruk av overtonar og sans for melodi. I 2004 vart han inkludert på *[[Guitar World]]* si liste over dei 100 beste heavy metal-gitaristane gjennom tidene. I 2006 lanserte Gibson ein avgrensa serie med John Sykes Signature Les Paul-gitar, som var modellert etter hans Gibson Les Paul Custom frå 1978.

## Diskografi

### Soloalbums
* *[[Out of My Tree]]* (1995)
* *[[Loveland av John Sykes|Loveland]]* (1997)
* *[[20th Century av John Sykes|20th Century]]* (1997)
* *[[Nuclear Cowboy]]* (2000)
* *[[Bad Boy Live!]]* (2004)

### med Tygers of Pan Tang
* *[[Spellbound av Tygers of Pan Tang|Spellbound]]* (1981)
* *[[Crazy Nights av Tygers of Pan Tang|Crazy Nights]]* (1981)
* *[[The Cage av Tygers of Pan Tang|The Cage]]* (1982) (spor 8 og 10)

### med Thin Lizzy
* *[[Thunder and Lightning av Thin Lizzy|Thunder and Lightning]]* (1983)
* *[[Life av Thin Lizzy|Life]]* (1983)
* *[[One Night Only av Thin Lizzy|One Night Only]]* (2000)

### med Whitesnake
* *[[Slide It In]]* (1984)
* *[[Whitesnake (album)|Whitesnake]]* (1987)

### med Blue Murder
* *[[Blue Murder (album)|Blue Murder]]* (1989)
* *[[Nothin' But Trouble av Blue Murder|Nothin' but Trouble]]* (1993)
* *[[Screaming Blue Murder: Dedicated to Phil Lynott]]* (1994)

### Med andre artistar

## Kjelder

**Denne artikkelen bygger på «[[:en:John Sykes|John Sykes]]» frå , den 26. april 2023.* 

## Bakgrunnsstoff

*
Life av Thin Lizzy

***Life*** (med undertittelen *Live*, og merka *Life:Live* på dei originale vinyl-utgåvene) er eit dobbelt konsertalbum av det irske rockbandet Thin Lizzy, gitt ut i 1983. Dette dobbeltalbumet vart spelt inn under avskjedsturneen deira i 1983, hovudsakleg på Hammersmith Odeon i London i Storbritannia. Phil Lynott hadde motvillig følt at det var på tide å oppløysa gruppa etter 1983-turneen, og for å markera høvet vart dei tidlegare Thin Lizzy-gitaristane Eric Bell (1969-73), Brian Robertson (1974-78) og Gary Moore (1974, 1977 og 1978-79) med på scena på slutten av desse konsertane for å gjera nokre nummer. Dette vart kalla «The All-Star Jam».

Versjonane av «Renegade», «Hollywood» og «Killer on the Loose» med Snowy White hadde vorte framført to år tidlegare då han framleis var med i bandet. Deltakinga til White vart berre kreditert til «Renegade».

Lynott skildra den langsamare tempoversjonen av «Don't Believe a Word» som det opphavlege arrangementet. Ein versjon av songen med det langsamare arrangementet finst på Moore-albumet *[[Back on the Streets av Gary Moore|Back on the Streets]]* frå 1978, med Lynott på bassgitar og solovokal og Brian Downey på trommer.

Under framføringa av «The Rocker» spelte alle gitaristane (bortsett frå White) samtidig (Moore, John Sykes, Scott Gorham, Robertson og Bell), slik at totalt åtte medlemmer var på scena samtidig (inkludert klaverspelaren Darren Wharton).

## Innhald
(CD-utgåva kombinerer side 1 og 2 på CD 1 og side 3 og 4 på CD 2)

## Medverkande
*Phil Lynott – bassgitar, vokal
*Scott Gorham – gitar, korvokal
*John Sykes – gitar, korvokal utanom «Renegade»
*Snowy White - gitar, korvokal på «Renegade»
*Brian Downey – trommer, perkusjon
*Darren Wharton – klaverinstrument, korvokal

## Salslister

## Kjelder

**Denne artikkelen bygger på «[[:en:Life (Thin Lizzy album)|Life (Thin Lizzy album)]]» frå ,  den 26. april 2023.* 
*** oppgav desse kjeldene:*
Verdsmeisterskapen i orientering 2007

**Verdsmeisterskapen i orientering 2007**, den 24. i sitt slag, vart avvikla ved Kyiv i Ukraina dagane frå 18. til 26. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 42 land. Det var fyrste gongen orienterings-VM fann stad i Ukraina.

Finland tok sju medaljar; tre gull, like mange sølv og ein bronse. Også Sveits sikra seg tre gull, samt sølv og bronse. Norske utøvarar la beslag på bronseplassen i tre tevlingar.

## Menn
### Klassisk-distanse




### Mellomdistanse




### Kort-distanse




### Stafett




## Kvinner
### Klassisk-distanse




### Mellomdistanse




### Kort-distanse




### Stafett




## Kjelder

**Denne artikkelen bygger på «[[:de:Orientierungslauf-Weltmeisterschaften 2007|Orientierungslauf-Weltmeisterschaften 2007]]» frå ,  den 27. april 2023.*
Bridgeport

**Bridgeport** er ein hamneby sørvest i delstaten Connecticut i USA med 148&nbsp;654 ibuarar (2020). Han ligg ved utløpet av Pequennock-elva i Long Island-sundet, om lag 80 kilometer nordvest om New York by. Bridgeport er del av eit storbyområde som også omfattar Stamford og Norwalk og til saman har kring 950&nbsp;000 ibuarar. Folketalet gjekk sakte tilbake fram mot 2000, men har sidan stige til kring 1930-nivå.

Tenesteytande næringar, så som finansverksemd, helsetenester og undervisning, sysselset ein stor del av arbeidsstokken. Tidlegare spelte industrinæringar hovudrolla i økonomien.

## Soge
Jordbruk og fiske var viktigaste næringsvegane då europeiske folk slo seg ned her i fyrste halvdel av 1600-åra. Ein landsby voks fram på 1760-talet og ekspanderte gjennom handel med kystbyane Boston, New York, Baltimore og med Karibia. Byen fekk namnet Bridgeport i 1800, og vart eit handelssenter, mykje basert på kvalfangst og skipsbygging. Etter det i 1849 kom jarnbane mellom New York og New Haven vart Bridgeport snøgt ein industriby. I tida 1870-1910 var Bridgeport viktigaste industristaden i Connecticut. Her vart framstelt elektrovarer, transportutstyr, maskinverkty, våpen, skrivemaskinar, bildelar og matvarer. Industrinæringane vart sterkt svekka i 1970- og 1980-åra og talet på fattige steig.

## Ymse
Barnum Museum, til minne om sirkuseigaren Phineas T. Barnum, er ein kjend attraksjon i byen. Bridgeport er elles kjent for mange offentlege parkar.

## Kjelder

## Bakgrunnsstoff

*
The Gentle Shepherd

***The Gentle Shepherd*** er ein skotsk pastoral komedie av Allan Ramsay. Han blei gjeven ut i 1725 og var dedisert til Susanna Montgomery, lady Eglinton, som Ramsay òg gav det opphavlege manuskriptet i gåve til.

Stykket har nokre vene, skildrande scener og er ei framstilling av livet på landsbygda i dei skotske låglanda på 1700-talet. Ramsay kan ha basert skildringa på området Penicuik, kring åtte mile sørvest for Edinburgh der han fleire gongar vitja mesenen sin sir John Clerk of Penicuik ved Penicuik House.

## Den fyrste skotske operaen
Den italienske stilen innan klassisk musikk blei truleg fyrst ført til Skottland av den italienske cellisten og komponisten Lorenzo Bocchi, som drog hit på 1720-talet. Han introduserte celloen til landet og laga arrangement for låglandsskotske songar. Han kan ha medverka i tilskipinga av *The Gentle Shepherd* den fyrste skotske operaen, med libretto av makaren Allan Ramsay.
## Kjelder

**Denne artikkelen bygger på «[[:en:The Gentle Shepherd|The Gentle Shepherd]]» frå ,  den 27. april 2023.*  
*** oppgav desse kjeldene:*
*

## Bakgrunnsstoff

*Tekst ved Project Gutenberg
Høgfjellsklokke

**Høgfjellsklokke** *(Campanula uniflora*) er ein kort og spinkel fleirårig plante i klokkefamilien, Campanulaceae. Han veks i arktiske delar av Nord-Amerika, medrekna Rocky Mountains og Grønland, i den asiatiske delen av Beringia og på Island, Svalbard, i Dei skandinaviske fjella og på Novaja Semlja.

Arten blei fyrst skildra av Linné etter at han vitja Lappland i 1732 og skildr planten i *Flora Lapponica* (1737).

## Kjelder

**Denne artikkelen bygger på «[[:en:Campanula uniflora|Campanula uniflora]]» frå ,  den 27. april 2023.*  

## Bakgrunnsstoff
* USDA Plants profile for ''Campanula uniflora''
*
Verdsmeisterskapen i orientering 2008

**Verdsmeisterskapen i orientering 2008**, den 25. i sitt slag, vart avvikla ved Olomouc i Tsjekkia dagane frå 10. til 20. juli. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 40 land. Det var andre gongen orienterings-VM fann stad i Tsjekkia.

Medaljehausten kom åtte land til gode. Finlands tropp var den einaste som tok to gullmedaljar. Russland, Sveits og Sverige vann fire medaljar kvar. Noreg fekk ein gullmedalje og to sølvmedaljar. 

## Menn
### Klassisk-distanse





### Mellomdistanse





### Kort-distanse





### Stafett





## Kvinner
### Klassisk-distanse





### Mellomdistanse





### Kort-distanse





### Stafett





## Kjelder

**Denne artikkelen bygger på «[[:de:Orientierungslauf-Weltmeisterschaften 2008|Orientierungslauf-Weltmeisterschaften 2008]]» frå ,  den 28. april 2023.*
Tidsseriestudie

Ein **tidsseriestudie** er ein kvantitativ metode som vert nytta for å studera effekten av eit fenomen på observasjonseiningane ved å registrera fortløpande variasjonar både før og etter at ei endring av dette fenomenet har hendt. Til dømes kan ein studera den tenkte effekten av ei politisk reform for å finna ut av kva for nokre konsekvensar han har fått. Ein kan dinest samanlikna høva før og etter endringa har hendt.

## Ulemper
Ulempa ved slike studiar er at ein har for få observasjonstidspunkt. Til dømes kan endringane taka lang tid før dei hende. Studiar som ikkje måler lenge nok i etterkant kan dimed konkludera med at det ikkje var nokon effekt – når effekten i røyndomen berre hende på eit seinare tidspunkt. Eventuelt kan  endringane vera kortvarige for dinest gradvis stabilisera seg på eit normalt nivå. Dess fleire observasjonstidspunkt ein har og dess lengre tidsspenn ein måler over, dess sikrare kan ein vera på at måledataa gjev eit meir korrekt bilete.

## Kjelder

**Denne artikkelen bygger på «[[:nb:Tidsseriestudie|Tidsseriestudie]]» frå ,  den 28. april 2023.*
Longitudinell studie

Ein **longitudinell studie** er ein tverrsnittstudie som går over lengre tid, der ein fylgjer dei same observasjonseiningane. Målet er å undersøkja utvikling og endring. Til dømes kan ein undersøkja observasjonseiningar som vert utsette for ein særskild påverknad, ein får dimed eit kvasieksperimentelt element ved forskingsdesignen sin. Ved longitudinelle studiar vert det enklare å få oversyn over hendingsgangen og ein kan koma eit steg nærmare å avklåra kva som er årsaka og kva som er verknaden.

Det vert skilt mellom prospektive og retrospektive longitudinelle studiar:

* *Prospektive*: studien byrjar og fylgjer dinest observasjonseiningane over tid.
* *Retrospektive*: hentar inn opplysingar om noko som har hendt føre for observasjonstidspunktet. Dette kan avgrensa verdien av informasjonen, t.d. kan minne til informantane vera upålitelege.

## Ulemper
Ein veikskap med longitudinelle studiar er at utvalet kan vera lite samanliknbart om det til dømes i utgangspunktet var skilnad mellom observasjonseiningane som vart utsette for ein påverknad og dei som ikkje vart det. I somme tilfelle kan òg påverknaden som observasjonseiningar vert utsett for smitta over på dei som ikkje vart utsett direkte for påverknaden, dette gjer tala mindre samanliknbare. Somme gongar kan ein òg få systematisk bortfall av observasjonseiningar, til dømes i at det skal testast eit nytt produkt og mange ikkje er nøgde med det og sluttar å nytta det. Ein vil dimed missa data frå dei som ikkje var nøgde, medan dei som er meir nøgde vil verta overrepresentert blant dei som fullfører studien. Vidare kan det vera ei utfordring at sjølve målinga kan ha ein effekt på observasjonseiningane, til dømes kan individa kjenna seg meir nøgde for di forskarane observerer og stiller dei alle mogleg spurdagar om korleis dei har det og dimed får auka trivsel av di dei opplever å verta sett. Dette er ein implikasjon av Hawthorne-effekten.

## Kjelder

**Denne artikkelen bygger på «[[:nb:Longitudinell studie|Longitudinell studie]]» frå ,  den 28. april 2023.*
Intervjuguide

Ein **intervjuguide**, eller **intervjugaid**, kan karakteriserast som eit manuskript som legg ein plan for korleis ein skal utføra eit intervju meir eller mindre strukturert. Han kan anten innehalda nokre tema som skal dekkast (semi-strukturert), eller han kan innehalda ei detaljert rekkje av grannsam formulerte spurdagar (strukturert). Ein intervjuguide vert som regel brukt i samband med kvalitativ forsking. 

Ved utforminga av ein intervjuguide vert det ofte fokusert på:
# temaet for undersøkinga,
# føremålet med intervjuet,
# korleis det skal gjennomførast og handsamast i etterkant.

## Semi-strukturert
I ein semi-strukturert intervjuguide er temaa som vert dekte i all hovudsak fastlagt på førehand. Rekkjefylgja vert likevel bestemd undervegs. Dette gjer at intervju kan fylgja forteljinga til intervjuobjektet og samstundes få informasjon om fastlagde tema. Denne fleksibiliteten gjer at spurdagane kan knytast opp mot føresetnadene til intervjuobjektet og gjev samstundes rom for at det kan takast opp tema som ikkje er planlagde på førehand. Spurdagane er som regel ikkje klårt formulert, men skrive ned i stikkordform eller skildringar som intervju bruker som utgangspunkt for å stilla spurdagane. Dess meir spontane intervjuet er, dess større er sannsynet for å få spontane, levande og uventa svar – naturlege svar frå dei ein intervjuar. Det er viktig for forskaren/intervjuaren å vera merksam på at samtalen ikkje tek ei retning som er irrelevant for prosjektet, og at ein unngår å stilla vande og leiande (vinkla) spurdagar.

## Strukturert
I ein strukturert intervjuguide er spurdagane, og rekkjefylgja på spurdagane klårt formulert på førehand. Det sikrar informasjon som er lett å reprodusera (høg reliabilitet) og det gjev gode moglegheiter for å samanlikna svara med dei andre som ein har  intervjua.

## Formulering av spurdagar
Ei velkjend utfordring når ein lagar ein intervjuguide er at spurdagane vert for abstrakte, generelle, eller at dei vert for leiande. Spurdagane i intervjuguiden bør difor utformast med tanke på dei som skal svara på dei og vera korte, enkle og presise, i tillegg til å vera nøytrale. Spurdagar i intervju har ofte ein deskriptiv form med beståande av kva, kvifor og korleis.

## Kjelder

**Denne artikkelen bygger på «[[:nb:Intervjuguide|Intervjuguide]]» frå ,  den 28. april 2023.*
General Motors

**General Motors Company** (**GM**) er ein USA-amerikansk multinasjonal produsent av bilar, med hovudkontor i Detroit i Michigan i USA. Målt i sal er firmaet den største bilprodusenten i USA.

General Motors var frå 1931 til 2007 verdas største produsent av bilar. I 2008 mista selskapet denne topplasseringa til japanske Toyota.

## Kjelder

**Denne artikkelen bygger på «[[:en:General Motors|General Motors]]» frå ,  den 28. april 2023.*  

## Bakgrunnsstoff

*
Diskografien til Aerosmith

Det amerikanske rockebandet Aerosmith har gjeve ut 15 studioalbum, seks konsertalbum, 16 samlealbum, to EP-ar og 72 singlar. 

Det er estimert at Aerosmith har selt over 150 millionar album verda over, noko som gjer dei til det bestseljande hardrockbandet i amerikansk historie. 

21 av songane deira har nådd topp 40 på ''Billboard'' Hot 100 og bandet var òg fast inne på Mainstream Rock Tracks-lista, der dei oppnådde ni førsteplassar. I tillegg har 28 av songane deira gått inn på topp 40 i andre land verda over. Bandet har fått fire multi-platina-singlar («Dream On», «Sweet Emotion», «Walk This Way» og «I Don’t Want to Miss a Thing»), medan ytterlegare åtte singlar har seld til sølv, gull eller platina i ulike land. Bandet har eit sertifisert sal i USA på 16,5 millionar singlar. 

## Album

### Studioalbum

### Konsertalbum

### Samlealbum

## EP-ar
* *[[Vacation Club]]* (10. desember 1988)
* *[[Made in America (EP)|Made in America]]* (18. mars 1997)

## Andre utgjevingar

## Singlar

### 1970-åra

### 1980-åra

### 1990-åra

### 2000-åra

### 2010-åra

### Merknader
*Mainstream Rock Tracks-lista vart ikkje oppretta før i 1981 og Top 40 Mainstream-lista ikkje før i 1990-åra. 
*«Crazy» vart gjeven ut som ei dobbel A-side med «Blind Man» i Storbritannia, så listeplasseringa på 23. plassen gjeld begge. 

### Plasseringar på andre lister
I tillegg hadde bandet songar som gjekk inn på desse listene: 
*«Dude (Looks Like a Lady)» (1988) – #41 Dance Music/Club Play
*«I Don't Want to Miss a Thing» (1998) – #13 Adult Contemporary, #14 Hot Latin Tracks
*«Jaded» (2001) – #8 Top 40 Tracks, #21 Latin Tropical/Salsa Airplay, #30 Latin Pop Airplay
*«Fly Away from Here» (2001) – #34 Top 40 Tracks
*«Legendary Child» (2012) – #19 Active Rock, #3 Heritage Rock, #27 Hot Rock Songs, #69 Canadian Hot 100 Airplay
*«Lover Alot» (2012) – #19 Heritage Rock, #47 Hot Rock Songs
*«What Could Have Been Love» (2012) – #28 Adult Contemporary, #48 Hot Rock Songs

## Kjelder

**Denne artikkelen bygger på «[[:en:Aerosmith albums discography|Aerosmith albums discography]]» frå ,  den 29. april 2023.* 
*** oppgav desse kjeldene:* &nbsp;

## Bakgrunnsstoff
*
Verdsmeisterskapen i orientering 2009

**Verdsmeisterskapen i orientering 2009**, den 26. i sitt slag, vart avvikla ved Miskolc i Ungarn dagane frå 16. til 23. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 41 land. Det var andre gongen orienterings-VM fann stad i Ungarn, den førre i 1983.

Sveits dominerte meisterskapen og sanka heile 9 medaljar (3–2–4). Noreg og Sverige kom der etter med kvar si gullmedalje og kvar sine to sølvmedaljar. 

## Menn
### Klassisk-distanse





### Mellomdistanse





### Kort-distanse





### Stafett





## Kvinner
### Klassisk-distanse





### Mellomdistanse





### Kort-distanse





### Stafett





## Kjelder

**Denne artikkelen bygger på «[[:de:Orientierungslauf-Weltmeisterschaften 2009|Orientierungslauf-Weltmeisterschaften 2009]]» frå ,  den 30. april 2023.*
Grand Rapids

**Grand Rapids** er ein by vest i delstaten Michigan i USA med ikring 199&nbsp;000 ibuarar. Byen, som er fylkessete i Kent County, er det økonomiske og kulturelle knutepunktet i eit storbyområde med om lag 1,1 million menneske. Grand Rapids ligg langs Grand River, om lag 40&nbsp;km aust om Michigansjøen.
 
Grand Rapids er eit senter i framstillinga av møblar. Fem store produsentar av kontormøblar har hovudkontor i byen. Byen og nærområda har dei siste tiåra vore i kraftig vekst. Eit mangfaldig næringsliv er utvikla, både innom helsestell, informasjonsteknologi, bilindustri, luftfart og produksjon av forbruksvarer.

President Gerald Ford voks opp i Grand Rapids. Flyplassen har namn etter honom.

## Kjelder

**Denne artikkelen bygger på «[[:en:Grand Rapids, Michigan|Grand Rapids, Michigan]]» frå ,  den 30. april 2023.*  

## Bakgrunnsstoff

*